Document ID: 31996D0607

Komisjoni otsus,
11. oktoober 1996,
milles sätestatakse Lõuna-Aafrikast pärit kala- ja akvakultuuritoodete impordi eritingimused
(EMPs kohaldatav tekst)
(96/607/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 95/71/EÜ [2]) järgimist, eriti selle artiklit 11,
ning arvestades, et:
rühm komisjoni eksperte on teinud Lõuna-Aafrikasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi;
kalatoodete tervishoiukontrolli ja järelevalvet käsitlevate Lõuna-Aafrika õigusaktide sätteid võib käsitada samaväärsetena direktiivi 91/493/EMÜ sätetega;
Lõuna-Aafrika Standardite Büroo (SABS) on võimeline tõhusalt kontrollima toimivate õigusaktide kohaldamist;
direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku kvalifikatsiooni käsitlevaid miinimumnõudeid;
direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva ja külmutuslaeva loanumber;
direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmutuslaevade loetelu; kõnealune loetelu tuleb koostada SABSi poolt komisjonile esitatud teatise põhjal; seepärast peab SABS tagama direktiivi 91/493/EMÜ artikli 11 lõike 4 vastavate sätete järgimise;
SABS on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete ja külmutuslaevade heakskiitmist käsitlevate nõuetega samaväärsete nõuete täitmise kohta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Lõuna-Aafrika Standardite Büroo (SABS) on Lõuna-Aafrika pädev asutus, mis kontrollib ja tõendab kalatoodete vastavust direktiivi 91/493/EMÜ nõuetele.
Artikkel 2
Lõuna-Aafrikast pärit kala- ja akvakultuuritooted peavad vastama järgmistele tingimustele:
1. igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis on kooskõlas käesoleva otsuse A lisas esitatud näidisega;
2. tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt või külmutuslaevadelt;
3. välja arvatud külmutatud pakendamata kalatoodete puhul, mis on nähtud ette konservide tootmiseks, peab kõikidele pakenditele olema kustumatult märgitud sõnad "Lõuna-Aafrika" ja päritoluettevõtte, kalatöötlemislaeva või külmutuslaeva loanumber.
Artikkel 3
1. Artikli 2 punktis 1 nimetatud sertifikaat tuleb koostada vähemalt ühes selle liikmesriigi ametlikest keeltest, kus toimub kontrollimine.
2. Sertifikaadil peab olema Lõuna-Aafrika Standardite Büroo (SABS) esindaja nimi, ametinimetus ja allkiri ning nimetatud asutuse ametlik tempel, mille värv erineb sertifikaadi muude kinnituste värvist.
Artikkel 4
Käesolevat otsust kohaldatakse alates 1. novembrist 1996.
Artikkel 5
Käesolev otsus on adresseeritud liikmesriikidele.
Brüssel, 11. oktoober 1996

Labels: 3
18
6